

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO 2021 METŲ VEIKLOS ATASKAITAI**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės taryba n u s p r e n d ž i a:

Pritarti viešosios įstaigos Rokiškio pirminės asmens sveikatos priežiūros centro 2021 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Evelina Grėbliauskienė

PRITARTA

Rokiškio rajono savivaldybės tarybos

2022 m. balandžio 29 d. sprendimu Nr. TS-

**VIEŠOSIOS ĮSTAIGOS**

**ROKIŠKIO PIRMINĖS ASMENS SVEIKATOS PRIEŽIŪROS CENTRO**

**2021 M. VEIKLOS ATASKAITA**

**I SKYRIUS**

**INFORMACIJA APIE ĮSTAIGOS VEIKLĄ IR REZULTATUS**

VIEŠOJI ĮSTAIGA ROKIŠKIO PIRMINĖS ASMENS SVEIKATOS PRIEŽIŪROS CENTRAS (toliau – PASPC) – Lietuvos nacionalinės sveikatos sistemos iš Rokiškio rajono savivaldybės turto įsteigta viešoji sveikatos priežiūros įstaiga, teikianti sveikatos priežiūros paslaugas pagal įstaigai suteiktą licenciją.

Įstaigos kodas 173223934, reg. adresas: Juodupės g. 1A, 42106 Rokiškis.

Tel. (8 458) 32 381; (8 458) 71 105.

El. paštas administracija@rokiskiopaspc.lt

Steigėjas – Rokiškio rajono savivaldybės taryba.

Veiklos pradžia 1997-08-01.

Viešoji įstaiga Rokiškio pirminės asmens sveikatos priežiūros centras 2021 m. teikė licencijuojamas sveikatos priežiūros paslaugas 1 lentelėje pateiktuose padaliniuose.

*1 lentelė. VšĮ Rokiškio PASPC teikiamų licencijuojamų paslaugų adresai*

| **Padalinys** | **Adresas** | **Licencijuota paslauga** | **Licencijos numeris** |
| --- | --- | --- | --- |
| Rokiškio poliklinika | Juodupės g. 1A, Rokiškis | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga, sergančiųjų cukriniu diabetu slauga, ambulatorinės slaugos paslaugos namuose, ambulatorinės paliatyviosios pagalbos paslaugos); greitosios medicinos pagalbos; laboratorijos diagnostikos paslaugos; 3. odontologinė priežiūra (pagalba). | 1999-10-14 Nr.187 |
| Pandėlio ambulatorija | Puodžialaukės g. 1B,  Pandėlio m., Rokiškio r. sav. | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga); 3. odontologinė priežiūra (pagalba). | 1999-10-14 Nr.187 |
| Obelių ambulatorija | Stoties g. 2, Obelių m., Rokiškio r. sav. | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga). | 1999-10-14 Nr.187 |
| Juodupės ambulatorija | Taikos g. 3, Juodupės mstl., Rokiškio r. sav. | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga) |  |
| BPG kabinetai:  Laibgalių bendrosios praktikos gydytojo kabinetas  Jūžintų bendrosios praktikos gydytojo kabinetas  Panemunėlio bendrosios praktikos gydytojo kabinetas | Ateities g. 3, Laibgalių k. Jūžintų sen., Rokiškio r. sav.  Liepų g. 4, Jūžintų mstl., Rokiškio r. sav.  Kamajų g. 16, Panemunėlio gel. st., Rokiškio r. sav. | 1. pirminės ambulatorinės asmens sveikatos priežiūros medicina– šeimos medicina; 2. bendroji asmens sveikatos priežiūra: slauga (bendrosios praktikos slauga, bendruomenės slauga). | 1999-10-14 Nr.187 |
| Medicinos punktai:  Kazliškio medicinos punktas (2021 m. birželio 25 d. Rokiškio rajono savivaldybės tarybos sprendimu Nr. TS-149 patikslinta VšĮ Rokiškio pirminės asmens sveikatos peržiūros centro struktūra (neliko Kazliškio med. punkto)).  Martinonių medicinos punktas | Paliepio g. 13, Kazliškio k., Kazliškio sen., Rokiškio r. sav.  Lailūnų k. Pandėlio sen., Rokiškio r. sav. | 1. bendroji asmens sveikatos priežiūra -slauga (bendruomenės slauga) | 1999-10-14 Nr.187 |

**VšĮ Rokiškio pirminės asmens sveikatos priežiūros centro tikslas** – gyventojų sergamumo ir mirtingumo mažinimas, teikiant prieinamas ir kokybiškas sveikatos priežiūros paslaugas, atitinkančias šiuolaikinio medicinos ir slaugos mokslo lygį ir gerą patirtį.

**Įstaigos vizija** – ekonomiškai stiprus, atitinkantis ES reikalavimus, sugebantis dirbti konkurencijos sąlygomis pirminės asmens sveikatos priežiūros centras, pateisinantis darbuotojų lūkesčius ir pacientų poreikius, gaunant profilaktines, diagnostines ir gydomąsias pirminės asmens sveikatos priežiūros paslaugas.

**Įstaigos misija** – teikti kokybiškas ambulatorinės asmens sveikatos priežiūros ir greitosios medicinos pagalbos paslaugas norminių teisės aktų nustatyta tvarka, užtikrinant pacientų teises ir informacijos konfidencialumą.

Siekdama savo tikslų, įstaiga verčiasi šiomis ekonominėmis veiklomis:

* bendrosios praktikos gydytojų veikla (86.21);
* gydytojų specialistų veikla (86.22);
* odontologinės praktikos veikla (86.23);
* viduriniojo medicinos personalo paslaugų teikimas ligoniams ne ligoninėse (86.90.10);
* medicinos laboratorijų veikla (86.90.30);
* greitosios pagalbos veikla (86.90.40).

**Darbuotojų skaičiaus pokytis 2021 m.**

VšĮ Rokiškio PASPC darbuotojų / etatų skaičiaus pokytis per 2021 m. pateiktas 2 lentelėje. 2021 m. gruodžio 31 d. įstaigoje dirbo 135 darbuotojai. 2021 m. atleista 14 darbuotojų (4 gydytojai, 8 slaugytojos, 2 kiti darbuotojai), priimta 10 darbuotojų, iš jų: 2 gydytojai, 3 slaugytojos, 1 burnos higienistas, 1 kineziterapeutas, 1 slaugytojo padėjėjas, 2 – kiti darbuotojai. 2021 m. įstaigos darbuotojų amžiaus vidurkis – 54 metai.

*2 lentelė. Darbuotojų/etatų skaičius*

|  |  |  |
| --- | --- | --- |
|  | **2021 m. sausio 1 d.** | **2021 m. gruodžio 31 d.** |
| Darbuotojų/etatų skaičius: | 138/128,5 | 135/125,25 |
| Administracijos personalas | 10/10 | 10/10 |
| Gydytojai | 29/25 | 27/22,25 |
| Slaugos personalas | 52/48,5 | 48/45,5 |
| Personalas, tiesiogiai ar netiesiogiai dalyvaujantis teikiant sveikatos priežiūros paslaugas | 17/16 | 20/18,5 |
| Personalas, nedalyvaujantis teikiant sveikatos priežiūros paslaugas | 30/29 | 30/29 |

2021 m. 91 įstaigos darbuotojas kėlė kvalifikaciją, tam buvo panaudota 7729 eurai įstaigos lėšų (0,25 proc. DU fondo).

**Prie įstaigos prisirašiusių gyventojų skaičiaus dinamika 2019–2021 m.**

2021 m. gruodžio 31 d. VšĮ Rokiškio PASPC buvo pasirinkę 20266 pacientai, t. y. 73,65 proc. Rokiškio r. savivaldybės gyventojų, kuriems teikiamos šeimos gydytojo medicinos normoje apibrėžtos ir pirminės odontologinės asmens sveikatos priežiūros paslaugos. VšĮ Rokiškio pirminės asmens sveikatos priežiūros centrą pasirinkusių gyventojų skaičius kasmet mažėja dėl demografinių pokyčių rajone: neigiamos natūralios kaitos (mažėjantis gimstamumas, išliekantis aukštas gyventojų mirtingumas, vidinės ir išorinės gyventojų migracijos (jauni žmonės išvyksta mokytis į didmiesčius, emigracija į užsienį), taip pat sveikatos priežiūros įstaigų, teikiančių šeimos gydytojo paslaugas, konkurencijos rajone. 2021 m. už 3,5 proc. įstaigą pasirinkusių pacientų nebuvo apmokama iš Privalomojo sveikatos draudimo fondo biudžeto lėšų (nedrausti pacientai). Gyventojų, pasirinkusių VšĮ Rokiškio PASPC, skaičiaus pokytis 2019–2021 m. pateiktas 3 lentelėje.

*3 lentelė. Gyventojų skaičiaus pokytis 2019–2021 m.*

|  |  |  |  |  |  |  |
| --- | --- | --- | --- | --- | --- | --- |
|  | **2019 m.** | | **2020 m.** | | **2021 m.** | |
| **Gyventojų skaičius Rokiškio r. savivaldybėje** | 29 472 (-979) | | 28 728 (-744) | | 28 015 (-713) | |
| **Iš viso prisirašiusiųjų įstaigoje (pokytis)** | 22 062 (-881) | | 21 187 (-875) | | 20 266 (-921) | |
| **Iš jų TLK apmokėtų** | 21 185 | | 20482 | | 19550 | |
| **Iki 1 m.** | 107 | 0,5% | 105 | 0,5% | 105 | 0,5% |
| **1–7 m.** | 1059 | 4,8% | 1000 | 4,7% | 943 | 4,7% |
| **8–17 m.** | 1929 | 8,7% | 1832 | 8,7% | 1751 | 8,6% |
| **18**–**34 m.** | 3207 | 14,5% | 3018 | 14,2% | 2803 | 13,8% |
| **35–49 m.** | 3731 | 16,9% | 3409 | 16,1% | 3122 | 15,4% |
| **50–65 m.** | 6160 | 27,9% | 6049 | 28,5% | 5905 | 29,2% |
| **Virš 65 m.** | 5869 | 26,7% | 5784 | 27,3% | 5637 | 27,8% |

Kasmet keičiasi įstaigą pasirinkusių pacientų amžiaus procentinė struktūra – mažėja vaikų ir gyventojų iki 49 metų amžiaus, auga procentinė dalis vyresnio amžiaus asmenų nuo 50 metų. Šio amžiaus pacientai imliausi sveikatos priežiūros paslaugoms.

**Pagrindinių asmens sveikatos priežiūros paslaugų teikimo rodiklių dinamika 2019 - 2021 m.**

2021 m. į VšĮ Rokiškio PASPC specialistus pacientai kreipėsi 117,6 tūkst. kartų. Dažniausiai dėl ligos (81,1 proc. visų apsilankymų). Nors absoliutus apsilankymų skaičius 2021 m. nesiekia 2019 m. rodiklio, tačiau daugėja apsilankymų, tenkančių vienam prisirašiusiam pacientui. Tai reiškia, kad mažėjant įstaigą pasirinkusių pacientų skaičiui, sveikatos priežiūros paslaugų poreikis ne mažėja bet auga. Visa tai būtų galima sieti su senstančia visuomene, kuri imliausia sveikatos priežiūros paslaugoms.

2021 m. ženkliai išaugo laboratorinių tyrimų 1 prisirašiusiam pacientui skaičius. Laboratorinių tyrimų skaičiaus augimas siejamas su COVID-19 infekcijos valdymu, kai buvo masiškai atliekami testai infekcijos diagnostikai. Apsilankymų duomenys pateikti 4 lentelėje.

*4 lentelė. Apsilankymų duomenų dinamika 2019*–*2021 m.*

|  |  |  |  |  |  |
| --- | --- | --- | --- | --- | --- |
|  | **2019 m.** | **2020 m.** | | **2021 m.** | |
| **Apsilankymų įstaigoje skaičius, iš jų:** | 122 696 | 105 385 | | 117 653 | |
| dėl ligos | 99 570 | 85 049 | | 95461 | |
| 81,2% | 80,7% | | 81,1% | |
| dėl profilaktinio sveikatos patikrinimo | 23126 | 20336 | | 22192 | |
| 18,8% | 19,3% | | 18,9% | |
| Apsilankymų skaičius 1 prisirašiusiam pacientui | 5,56 | 4,97 | | 5,8 | |
| Gydytojų apsilankymai namuose | 921 | 575 | | 481 | |
| Laboratorinių tyrimų 1 prisirašiusiam pacientui | 7,27 | 8,2 | | 16,9 | |
| Funkcinės diagnostikos tyrimų 1prisirašiusiam pacientui | 0,62 | 0,35 | | 0,6 | |
| Apsilankymų pas gydytojus odontologus skaičius | 9175 | 6586 | | 7293 | |
| Vienam užimtam gydytojo odontologo etatui tenka apsilankymų | 1184 | 1040 | | 1823 | |
| Vienam užimtam gydytojo etatui tenka prisirašiusiųjų | 919,3 | 1046,3 | 1000,8 | |
| Vienam užimtam gydytojo etatui tenka apsilankymų | 5112 | 4346 | 5060 | |

*Įstaigos veikla epideminės situacijos (karantino) dėl COVID-19 infekcijos metu.* 2021 m. įstaigos veiklą įtakojo besitęsianti COVID-19 infekcijos sukelta epidemija. Nors įstaigos veikla buvo vykdoma nepertraukiamai, tačiau išliko reikalavimas valdyti pacientų srautus, nemaža dalis paslaugų vykdoma nuotoliniu būdu (beveik 42 proc. visų paslaugų), karščiuojančių pacientų apžiūra atliekama tam skirtuose izoliatoriuose (aptarnauti 2077 pacientai). 2021 m. įstaiga organizavo gyventojų skiepijimą nuo COVID-19 infekcijos (atlikta 32967 vakcinacijų). COVID-19 sergantiems pacientams buvo teiktos paslaugos namuose, socialinės globos įstaigose. 2021 m. mobiliame punkte (tarp kurių paciento namuose ar kitose įstaigose) atlikta 9045 PGR tyrimų (iš jų mokamų tyrimų –575, iš visų atliktų PGR tyrimų teigiamų – 2452), 13137 greitųjų antigeninių tyrimų (iš jų mokamų – 3369). Visų šių papildomų pareigų vykdymas iš dalies trikdė kasdienių sveikatos priežiūros paslaugų teikimą.

**Įstaigoje užregistruotų susirgimų dinamika**

Ataskaitos 5 lentelėje pateikiamas VšĮ Rokiškio PASPC pasirinkusių pacientų bendrojo sergamumo pokytis, t. y. 2020–2021 metais registruotų ligos atvejų skaičius tarp įstaigos pacientų. Iš 5 lentelėje pateiktų skaičių matyti, kad 1000 prisirašiusių pacientų tenka 1624 susirgimai (2021 m.), t. y. dauguma pacientų turi ne po vieną, o 2 ir daugiau patologijų. Tarp pacientų vyrauja širdies ir kraujagyslių, atramos – judamojo aparato sistemos susirgimai. 2021 m. išaugusių susirgimų kvėpavimo sistemos ligomis skaičių galima sieti su COVID-19 infekcija ir jos sukeltų komplikacijų skaičiaus augimu.

*5 lentelė. Sergamumas 2020*–*2021 m.*

|  |  |  |
| --- | --- | --- |
|  | **2020 m.** | **2021m** |
| **Užregistruota susirgimų, viso:** | **24178** | **33253** |
| Sergamumas 1000 prisirašiusiųjų pacientų | **1141** | **1624** |
| Sergamumas piktybiniais navikais (sk.) | **944** | **1020** |
| Sergamumas širdies ir kraujagyslių sistemos ligomis (sk.) | **13238** | **14473** |
| Sergamumas kvėpavimo sistemos ligomis (sk.) | **1428** | **6304** |
| Sergamumas virškinimo sistemos ligomis (sk.) | **2887** | **4134** |
| Sergamumas atramos-judamojo aparato sistemos ligomis (sk.) | **5681** | **7322** |

6 lentelėje pateikiama įstaigą pasirinkusių pacientų pirminio sergamumo dinamika 2019–2021 m., t. y. naujai išaiškintų ligos atvejų skaičius per metus. 2021 m. išaugo COVID-19 atvejų skaičius, gliukozės reguliavimo sutrikimai, smegenų kraujagyslių, hipertenzijos, virškinamojo trakto susirgimų skaičius.

*6 lentelė. Pirminio sergamumo dinamika 2019–2021 m.*

|  |  |  |  |  |
| --- | --- | --- | --- | --- |
| **Ligų ir jų klasių pavadinimai** | **Ligų kodai pagal**  **TLK-10-AM** | **2019 m.** | **2020m.** | **2021 m.** |
| Ūminės viršutinių kvėpavimo takų infekcijos,  Gripas,  Covid -19 | J00-J06  J10-J11  U07.1 | 5227  186  - | 2850  -  697 | 3418  -  2110 |
| Lėtinės apatinių kvėpavimo takų ligos | J40-J47 | 794 | 418 | 424 |
| Gliukozės reguliavimo sutrikimai ir cukrinis diabetas | E09-E14 | 78 | 73 | 171 |
| Piktybiniai navikai | C00-C96 | 160 | 119 | 117 |
| Cerebrovaskulinės (smegenų kraujagyslių) ligos | I60-I69 | 186 | 195 | 232 |
| Hipertenzinės ligos | I10-I15 | 329 | 281 | 375 |
| Širdies išeminės ligos | I20-I25 | 284 | 272 | 225 |
| Stemplės, skrandžio ir dvylikapirštės žarnos ligos | K20-K31 | 945 | 579 | 847 |
| Artrozės | M15-M19 | 360 | 290 | 462 |
| Vyrų lyties organų ligos | N40-N51 | 96 | 76 | 440 |
| Krūties ligos | N60-N64 | 232 | 159 | 334 |
| Sužalojimai, apsinuodijimai ir tam tikri išorinių poveikių padariniai | S00-T98 | 1567 | 915 | 938 |

**Slaugos ir kitų paslaugų teikimas**

Ambulatorinių slaugos paslaugų teikimas paciento namuose yra prioritetinė šalies sveikatos priežiūros paslaugų sritis, nes ją išvysčius mažėtų stacionarinių paslaugų poreikis, paslauga suteikiama arčiausiai paciento gyvenamosios vietos. VšĮ Rokiškio PASPC licencijuota teikti ambulatorines slaugos paslaugas namuose. Paslaugos teikiamos vadovaujantis Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl ambulatorinių slaugos paslaugų namuose teikimo reikalavimų aprašo patvirtinimo“ ir vėlesniais jo pakeitimais. 2021 m. sausio 1 d. VšĮ Rokiškio PASPC pradėta teikti ambulatorinės slaugos paslaugos paciento namuose komandiniu principu, įvedant kineziterapeuto, socialinio darbuotojo, slaugytojo padėjėjo paslaugas. Ambulatorinių slaugos paslaugų namuose komanda naudojasi 5 lengvaisiais automobiliais. Tam, kad įstaiga licencijuotųsi ambulatorinių slaugos paslaugų namuose teikimui komandiniu principu, privalėjome pradėti teikti ambulatorines paliatyviosios pagalbos paslaugas. Paliatyviosios pagalbos paslaugų teikimas pradėtas 2020 m. gruodžio mėn. VšĮ Rokiškio PASPC slaugos paslaugų teikimo apimtys 2021 metais ženkliai išaugo, palyginti su praėjusiais metais, tačiau kol kas teikiamų paslaugų skaičius nėra pakankamas (7 lentelė). Šių paslaugų teikimą 2021 m. sunkino epideminė situacija šalyje, kuomet komandos specialistai buvo pasitelkiami COVID-19 infekcijos valdymui (testavimas, skiepai, darbas karščiuojančių pacientų izoliatoriuose).

2021 m. įstaiga teikė cukriniu diabetu (CD) sergančių pacientų slaugos paslaugos visiems rajono gyventojams (7 lentelė), kurios tik nežymiai išaugo lyginant su 2020 m. ir nepasiekė 2019 m. lygio.

*7 lentelė. Slaugos / paliatyviosios pagalbos paslaugų teikimo dinamika 2019*–*2021 m.*

|  |  |  |  |
| --- | --- | --- | --- |
|  | **2019 m.** | **2020 m** | **2021 m** |
| Ambulatorinių slaugos paslaugų, teikiamų paciento namuose, skaičius | 2408 | 1994 | 5328 |
| Paliatyviosios pagalbos paslaugos paciento namuose | - | - | 612 |
| Slaugos paslaugų, teikiamų cukriniu diabetu sergantiems pacientams, skaičius | 247 | 160 | 169 |

Visiems rajono gyventojams 2021 m. buvo teikiamos tiesiogiai stebimo trumpo gydymo kurso tuberkulioze sergantiems asmenims paslauga Rokiškio poliklinikoje įrengtame DOTS (anglų k. – *directly observed treatment short course)* kabinete. 2021 m. DOTS kabineto slaugytoja vykdė 4 pacientų, sergančių tuberkulioze, ambulatorinio gydymo stebėseną (aprūpinimas vaistais, vaistų vartojimo kontrolė) bei buvo suteikta socialinė parama maisto talonais (išdalinti 48 maisto talonai).

**Sveikatos programų vykdymo dinamika**

VšĮ Rokiškio PASPC vykdomos ligų prevencijos programos tikslinių grupių asmenims. LR sveikatos apsaugos ministerija iškėlė uždavinį sveikatos priežiūros įstaigoms 2021 metais pasiekti 2019 metų lygį. 8 lentelėje matyti, kad visose programose 2019 m. lygis pasiektas ir viršytas, išskyrus priešinės liaukos vėžio ankstyvos diagnostikos bei asmenų, priskirtinų širdies ir kraujagyslių ligų didelės rizikos grupei, atrankos prevencijos programose. 2021 m., įgyvendinant prevencines sveikatos programas, įstaiga uždirbo papildomai 126 087 eurų.

*8 lentelė. Prevencinių programų įgyvendinimo dinamika 2019–2021 m.*

|  |  |  |  |
| --- | --- | --- | --- |
| **Prevencinės programos pavadinimas** | **2019 m.** | **2020 m.** | **2021 m.** |
| Gimdos kaklelio piktybinių navikų prevencinių priemonių informavimo programa | 1587 | 811 | **1769** |
| *Proc.* | *40,7* | *20,1* | ***45,06*** |
| Gimdos kaklelio citologinio tepinėlio paėmimo ir rezultatų vertinimo paslauga | 732 | 371 | **887** |
| *Proc.* | *65,9* | *26,7* | ***67,0*** |
| Atrankinės mamografinės patikros dėl krūties vėžio programa | 1124 | 614 | **1263** |
| *Proc.* | *54,3* | 31,5 | **64,8** |
| Priešinės liaukos vėžio ankstyvos diagnostikos programa | 1037 | 480 | **621** |
| *Proc.* | *58,5* | *27,3* | ***34,5*** |
| Storosios žarnos vėžio ankstyvos diagnostikos programa | 2501 | 1644 | **3045** |
| *Proc.* | *57,9* | *38,4* | ***72,3*** |
| Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa | 2891 | 1904 | **2496** |
| *Proc.* | *54,3* | *36,9* | ***51,0*** |

**Greitosios medicinos pagalbos veiklos rodiklių dinamika**

Skubią medicinos pagalbą visiems rajono gyventojams (28 015 gyv.) 2021 m. teikė 2 pažangaus gyvybės palaikymo greitosios medicinos pagalbos (GMP) brigados. Esant didesniam šių paslaugų poreikiui (šventės, savaitgaliai ir pan.) buvo formuojamos 3 GMP brigados. Brigadą sudaro skubiosios medicinos pagalbos slaugos specialistas ir GMP vairuotojas. Mažėjant gyventojų skaičiui rajone, GMP iškvietimų skaičius, tenkantis 1 gyventojui nemažėja, šiek tiek 2021 m. išaugo pervežimų skaičius. Šis rodiklis išaugo dėl COVID-19 sergančių asmenų pervežimo į kitų rajonų ligonines. GMP operatyvumo rodiklis (skubių iškvietimų dalis, kai atvykimo laikas iki 15 min. mieste ir 25 min. kaime) buvo 89,8 proc. (ataskaitinis laikotarpis 2021-01-01–2021-12-31). Šis rodiklis įtrauktas į GMP gerus darbo rezultatus, todėl įstaiga gavo papildomą finansavimą. GMP iškvietimų statistika pateikta 9 lentelėje.

*9 lentelė. GMP darbo rezultatų dinamika 2019*–*2021 m.*

|  |  |  |  |
| --- | --- | --- | --- |
|  | **2019 m.** | **2020 m.** | **2021 m.** |
| Statistinis aptarnaujamų gyventojų skaičius( VLK duomenimis) | 29472 | 28728 | 28015 |
| Kreipėsi iš viso | 6 639 | 6455 | 6542 |
| Atšaukta, be rezultatų | 214 | 296 | 240 |
| Suteikta pagalba | 6 425 | 6149 | 6302 |
| Gimdyvių pervežimas | 31 | 40 | 42 |
| Ligonių pervežimas | 551 | 446 | 573 |
| Iškvietimų skaičius 1 pacientui | 0,23 | 0,22 | 0,23 |

**Vidaus medicininio audito veikla ir korupcijos prevencija**

2021 m. įstaigoje veikė Vidaus medicininio audito padalinys, kurio tikslas vertinti teikiamų įstaigoje sveikatos priežiūros paslaugų kokybę ir prieinamumą, šių paslaugų atitiktį standartams. 2021 m. atlikta 15 planinių ir 3 neplaniniai auditai. Buvo patikrinta ir įvertinta medicininės dokumentacijos pildymo kokybė, įstaigoje teikiamų skatinamųjų paslaugų vykdymo analizė, infekcijų kontrolės procedūrų laikymosi sąlygos, prevencinių programų vykdymas. Atliktas pacientų pasitenkinimo įstaigos teikiamomis asmens sveikatos priežiūros paslaugomis lygio vertinimas, apklausiant reprezentatyvų pacientų skaičių (441 anketų). Gauta reikšmė 0,97 (maksimalus galimas įvertinimas 1 balas). Pacientų pasitenkinimo lygis įstaigos veikla yra aukštas. Atliktos 3 pacientų apklausos dėl teikiamų paslaugų kokybės įvertinimo.

2021 m. gauti du pacientų skundai, kurie nagrinėti vidaus medicininio audito ir etikos komisijose ir vertinami kaip nepagrįsti. Daugiau skundų dėl įstaigoje teikiamų sveikatos priežiūros paslaugų kokybės ar prieinamumo, pacientų teisių užtikrinimo nebuvo gauta.

2021 m. įstaigoje veikė Komisija, atsakinga už korupcijos prevenciją ir kontrolę, kuri įvykdė visas VšĮ Rokiškio PASPC korupcijos prevencijos programos priemonių plane numatytas veiklas: parengti plane numatyti dokumentai, organizuoti mokymai korupcijos prevencijos klausimais, privalomos informacijos skelbimas ir pan. Plano vykdymo ataskaita pateikta VšĮ Rokiškio PASPC internetiniame puslapyje adresu: <https://www.rokiskiopaspc.lt/uploads/pdf/korupcijos%20prevencija/2020%20m.%20II%20pusme%C4%8Dio%20korupcijos%20%20prevencijos%20priemoni%C5%B3%20%C4%AFgyvendinimo%20ataskaita.pdf>

**Informacinių technologijų plėtra**

VšĮ Rokiškio PASPC nuolat plečiamas elektroninių sveikatos priežiūros paslaugų teikimas ir darbo vietų modernizavimas. 2021 m. įsigyti 6 kompiuteriai, iš jų 2 nešiojami kompiuteriai darbui nuotoliu, 17 mobiliųjų telefonų. Įstaigos internetinė svetainė atitinka keliamus reikalavimus, joje nuolat atnaujinama informacija, adresas: [www.rokiskiopaspc.lt](http://www.rokiskiopaspc.lt)

VšĮ Rokiškio PASPC naudoja ESIS informacinę sistemą, kurios pagalba informacija teikiama ir gaunama į/iš Elektroninės sveikatos paslaugų ir bendradarbiavimo infrastruktūros informacinės sistemos (ESPBI IS). 2021 m. į ESPBI IS elektroniniu būdu teikti dokumentai: 100 proc. kompensuojamųjų vaistų receptai, informacija apie skiepijimus, 100 proc. išrašomi elektroniniai siuntimai pas gydytoją specialistą, elektroniniai mirties liudijimai, vaiko sveikatos pažymėjimai, vairuotojo sveikatos pažymėjimai ir pan., elektroniniu būdu užsakomi laboratoriniai tyrimai. Ši sistema atlieka pagrindinį vaidmenį teikiant nuotolines sveikatos priežiūros paslaugas.

2021 m. pacientai turėjo galimybę prisiregistruoti pas įstaigos gydytojus, dirbančius visuose padaliniuose, per išankstinės pacientų registracijos sistemą (IPR). Pacientams sudaryta galimybė registruotis ilgesnio laiko gydytojo apžiūrai (iki 30 min.) nei standartinis laikas (15 - 20 min.). Nuotolinės ar tiesioginės paslaugos teikiamos paciento pasirinkimu, išskyrus sergančius COVID-19 infekcija. Sergančius COVID-19 infekcija gydytojai apžiūrai priima suderintu su pacientu laiku ir tik karščiuojančių pacientų izoliatoriuose.

2021 m. sudaryta galimybė pacientui pasirinkti gydymo įstaigą nuotoliu būdu (neatvykstant į įstaigą), identifikavus tapatybę per Valdžios vartus ir užpildant prašymą elektroninėje erdvėje. Gerinant pacientų paslaugos prieinamumą, įdiegta skambučių registravimo sistema. Į neatsilieptus skambučius perskambinama: registratorė susisiekia su pacientu ir suderina skambučio tikslą. Tam tikrais atvejais pacientai registruojami į laukiančiųjų eilę: sudaromas sąrašas pacientų, kuriems tuo metu negalima suteikti paslaugos ir jie registruojami atsiradus galimybei gauti paslaugą.

2021 m. įstaigoje įdiegta galimybė registruoti Nepageidaujamus įvykius elektroniniu būdu (Higienos instituto sukurta registravimo sistema), adresu: <https://viss.hi.lt/#/auth/login>

VšĮ Rokiškio PASPC naudojamos ir kitos informacinės sistemos, tokios kaip: informacinės sistemos „Sveidra“ posistemės: APAP – Ambulatorinių paslaugų apskaitos posistemė, PRAP – Prisirašymo prie PASPĮ apskaitos posistemė, RSAP – Reabilitacijos siuntimų apdorojimo posistemė, SPELIP – Specialistų licencijų ir įdarbinimo posistemis, METAS – Medicinos elektroninė tobulinimo administravimo sistema, KVP – Kompensuojamų vaistų pasų išdavimo ir kontrolės sistema, GMPAP – Greitosios medicinos pagalbos paslaugų apskaitos posistemis. Eilių ir atsargų valdymo informacinė sistema EVIS: eilių ir atsargų valdymo informacinės sistemos Dantų protezavimo paslaugų posistemė, Eilių ir atsargų valdymo informacinės sistemos Centralizuotai apmokamų vaistų ir MPP posistemė. Buhalterinei apskaitai „Labbis“ programinė įranga „Apskaita“, ir „Bonus60“. Prevencijos programų apskaitai „Profilaktinės programos“. Profilaktinių skiepijimų planavimo ir apskaitos sistema „Skiepai“. Greitosios medicinos pagalbos kvietimo kortelės formos Nr. 110/a elektroninės formos programinės įranga 033 GMP Colibri. Mobilaus punkto registracijos programa „Myhybridlab“. 2021 m. visose transporto priemonėse įdiegta kuro kontrolės sistema „Ecofleet“.

**II SKYRIUS**

**2021 METAIS VYKDYTI PROJEKTAI IR ATLIKTI DARBAI**

VšĮ Rokiškio pirminės asmens sveikatos priežiūros centre 2021 m. tęsiamas Europos Sąjungos struktūrinių fondų ir Valstybės biudžeto lėšomis finansuojamas projektas Nr. 08.4.2-ESFA-R-615-51-0004 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Rokiškio rajone“. Projekto metu vykdoma tuberkulioze (toliau – TB) sergančių pacientų ambulatorinio gydymo stebėsena, ambulatorinis gydymas, pacientų ir jų šeimos narių informavimas apie grėsmes sveikatai nutraukus gydymą. Besigydantys pacientai skatinami socialinėmis priemonėmis (maisto talonais), siekiant, kad pacientai nenutrauktų gydymo bei reguliariai vartotų antituberkuliozinius vaistus. 2021 m. projekto metu gydyti 4 pacientai, išdalinti 48 maisto talonai. Nuo projekto įgyvendinimo pradžios 17 baigtų gydyti pacientų.

2021 m. tęsiamas Klimato kaitos programos lėšomis finansuojamas projektas „Atsinaujinančių elektros energijos šaltinių diegimas VšĮ Rokiškio pirminės asmens sveikatos priežiūros centre“. Projekto vertė 41928,90 Eur, iš jų valstybės biudžeto lėšos – 33 969,07 eurai, savivaldybės biudžeto prisidėjimas – 8426,83 eurai. Projekto metu įrengta saulės elektrinė ant Rokiškio poliklinikos stogo (adresu Juodupės g. 1A, Rokiškis), kuri pradėjo funkcionuoti 2021 m. birželio mėnesį.

2021 m. gruodžio 6 d. pasirašyta sutartis dėl 2014-2021 m. Europos ekonominės erdvės finansinio mechanizmo programos „Sveikata“ lėšomis finansuojamo projekto Nr. LT03-2-SAM-K02-003 „Šeimų lankymo, teikiant ankstyvosios intervencijos paslaugas, modelio įdiegimas“. Projekto biudžetas 80 625 eurai. Projektas bus įgyvendinamas nuo 2022 m.

Kiti 2021 m. VšĮ Rokiškio PASPC atlikti darbai: įsigytas modernus defibriliatorius GMP paslaugų teikimui už 24 599,00 eurų (savivaldybės biudžeto lėšos – 24 000,00 eurų); Rokiškio poliklinikoje atnaujintos šalto ir karšto vandens įvadinės sistemos – 2 960,00 eurų; remontuoti Juodupės ambulatorijos laiptai – 2 000,00 eurų; atliktas einamasis Rokiškio poliklinikos įėjimo stogelių remontas – 1 901,00 eurų; atliktas visų padalinių elektros varžų matavimas – 497,95 eurų; prie Rokiškio poliklinikos įrengti vėliavų stovai; pertvarkytas Pandėlio ambulatorijos kiemo apželdinimas; Pandėlio ambulatorijoje įrengta apsauginė žaliuzės užuolaida registratūros saugumui užtikrinti; įrengtos pacientų drabužių spintelės Rokiškio poliklinikoje – 12 vnt.; GMP padalinyje įsigytos drabužių spintelės darbuotojų darbo drabužiams – 12 vnt. ir kt.

**III SKYRIUS**

**INFORMACIJA APIE ĮSTAIGOS DALININKUS**

Viešosios įstaigos Rokiškio pirminės asmens sveikatos priežiūros centro vienintelis dalininkas yra Rokiškio rajono savivaldybės taryba. Dalininko įnašo vertė įstaigos dalininkų kapitale 2021 m. pradžioje bei pabaigoje buvo ta pati ir sudarė 31 430,39 Eur.

**IV SKYRIUS**

**ĮSTAIGOS FINANSINIAI VEIKLOS REZULTATAI**

*10 lentelė*

|  |  |  |
| --- | --- | --- |
| **Straipsniai** | **2021 M.** | **2020 M.** |
| **PAGRINDINĖS VEIKLOS PAJAMOS** | **4 517 260** | **3 327 829** |
| FINANSAVIMO PAJAMOS | 1 176 701 | 266 533 |
| Iš valstybės biudžeto | 870 363 | 53 484 |
| Iš savivaldybių biudžetų | 34 794 | 12 847 |
| Iš ES, užsienio valstybių ir tarptautinių organizacijų lėšų | 52 926 | 42 770 |
| Iš kitų finansavimo šaltinių | 218 618 | 157 433 |
| MOKESČIŲ IR SOCIALINIŲ ĮMOKŲ PAJAMOS |  |  |
| PAGRINDINĖS VEIKLOS KITOS PAJAMOS | 3 340 559 | 3 061 296 |
| Pagrindinės veiklos kitos pajamos | 3 340 559 | 3 061 332 |
| Pervestinų pagrindinės veiklos kitų pajamų suma | 0 | 36 |
| **PAGRINDINĖS VEIKLOS SĄNAUDOS** | **4 428 345** | **3 252 939** |
| DARBO UŽMOKESČIO IR SOCIALINIO DRAUDIMO | 3 105 552 | 2 596 741 |
| NUSIDĖVĖJIMO IR AMORTIZACIJOS | 55 925 | 41 464 |
| KOMUNALINIŲ PASLAUGŲ IR RYŠIŲ | 86 378 | 71 268 |
| KOMANDIRUOČIŲ | 142 | 1 392 |
| TRANSPORTO | 78 821 | 61 130 |
| KVALIFIKACIJOS KĖLIMO | 7 729 | 3 642 |
| PAPRASTOJO REMONTO IR EKSPLOATAVIMO | 13 026 | 31 406 |
| NUVERTĖJIMO IR NURAŠYTŲ SUMŲ | 2 828 | 1 031 |
| SUNAUDOTŲ IR PARDUOTŲ ATSARGŲ SAVIKAINA | 843 130 | 326 471 |
| SOCIALINIŲ IŠMOKŲ | 3 270 | 2 798 |
| NUOMOS | 2 303 | 3 199 |
| FINANSAVIMO | 5 770 | 0 |
| KITŲ PASLAUGŲ | 177 644 | 103 106 |
| KITOS | 45 828 | 9 291 |
| **PAGRINDINĖS VEIKLOS PERVIRŠIS AR DEFICITAS** | **88 915** | **74 890** |
| **KITOS VEIKLOS REZULTATAS** | **0** | **0** |
| KITOS VEIKLOS PAJAMOS | 0 | 0 |
| PERVESTINOS Į BIUDŽETĄ KITOS VEIKLOS PAJAMOS | 0 | 0 |
| KITOS VEIKLOS SĄNAUDOS | 0 | 0 |
| **FINANSINĖS IR INVESTICINĖS VEIKLOS REZULTATAS** | **-598** | **-1 109** |
| **APSKAITOS POLITIKOS KEITIMO IR ESMINIŲ APSKAITOS KLAIDŲ TAISYMO ĮTAKA** | **0** | **-63 779** |
| **PELNO MOKESTIS** | **0** | **0** |
| **GRYNASIS PERVIRŠIS AR DEFICITAS PRIEŠ NUOSAVYBĖS METODO ĮTAKĄ** | **88 317** | **10 002** |
| **NUOSAVYBĖS METODO ĮTAKA** | **0** | **0** |
| **GRYNASIS PERVIRŠIS AR DEFICITAS** | **88 317** | **10 002** |

2021 m. įstaigos finansinis rezultatas (grynasis perviršis) – 88 317 Eur. 2021 m. įstaigos pajamos sudarė 4 517 260 Eur (pajamos iš PSDF – 3 061 738 Eur), sąnaudos – 4 428 345. Darbo užmokesčio ir socialinio draudimo sąnaudos ataskaitiniais metais sudarė 70,13 proc. visų įstaigos sąnaudų (2020 m. – 79,83 proc.), arba 98,07 proc. nuo iš PSDF biudžeto uždirbtų pajamų. Ataskaitiniu laikotarpiu darbo užmokesčio sąnaudų augimą sąlygojo darbo užmokesčio didinimas medicininiam personalui bei mokamas padidintas darbo užmokestis darbuotojams, teikiantiems su COVID-19 susijusias paslaugas ar organizuojantiems, koordinuojantiems šių paslaugų teikimą bei darbuotojams, atliekantiems vakcinavimo paslaugas vakcina nuo COVID-19 (koronaviruso infekcijos) arba dalyvaujantiems šių paslaugų teikime. Ataskaitiniu laikotarpiu didėjo ne tik darbo užmokesčio sąnaudos, bet ir komunalinių paslaugų ir ryšių, transporto, kvalifikacijos kėlimo, taip pat kitų paslaugų sąnaudos. Didžiąja dalimi šių sąnaudų didėjimas susijęs su COVID-19 liga. Daugiau nei 2,5 karto, palyginti su praėjusiu ataskaitiniu laikotarpiu, didėjo sunaudotų ir perduotų atsargų savikaina. Sunaudotų medicininių atsargų padidėjimui didžiausią įtaką turėjo sunaudotų vakcinų savikaina nuo COVID-19 (koronaviruso infekcijos), sunaudotų dezinfekcinių priemonių savikaina, sunaudotų kitų medicininių atsargų savikaina (šiai grupei yra priskiriamos vienkartinės apsaugos priemonės, kurių išaugęs poreikis dėl COVID-19 ligos ir sąlygojo ženklų padidėjimą), sunaudotų reagentų ir kitų priemonių savikaina, kurių padidėjimą sąlygojo išaugę laboratorinių tyrimų apimtys, tiek mokamų, tiek apmokamų iš PSDF biudžeto lėšų.

**V SKYRIUS**

**INFORMACIJA APIE ĮSTAIGOS ĮSIGYTĄ IR PERLEISTĄ ILGALAIKĮ TURTĄ** **PER FINANSINIUS METUS**

11 lentelėje pateikti duomenys apie VšĮ Rokiškio PASPC 2021 m. įsigytą ilgalaikį materialųjį turtą (nematerialaus turto įsigyta nebuvo). Didžioji dalis ilgalaikio materialiojo turto įsigyta valstybės biudžeto ir savivaldybės biudžeto lėšomis. Vykdant projektą „Atsinaujinančių energijos šaltinių diegimas VšĮ Rokiškio pirminės asmens sveikatos priežiūros centre“ įrengta saulės elektrinė.

*11 lentelė*

|  |  |  |  |  |
| --- | --- | --- | --- | --- |
| **Eil. Nr.** | **Įsigytas turtas** | **Kiekis** | **Išleista lėšų** | **Lėšų šaltinis** |
| **Materialusis ilgalaikis turtas** | | | | |
| 1. | Saulės elektrinė | 1 | 40 804 | VB lėšos 32 643 Eur  SB lėšos 8 161 Eur |
| 2. | Defibriliatorius Lifepak 15 | 1 | 24 599 | SB lėšos 24 000 Eur  PSDF lėšos 599 Eur |
| 3. | Tinklinė duomenų saugykla (serveris) Synology DS218 | 1 | 623 | PSDF lėšos |
| 4. | Nešiojamas kompiuteris Lenovo V15-IIL i5-1135G7 8/256GB W10 pr | 1 | 610 | PSDF lėšos |
| 5. | Nešiojamas kompiuteris Dell Latitude 3520 (NB2) su Windows10Pro | 1 | 640 | PSDF lėšos |
| 6. | Deguonies koncentratorius Pulsmed pM-KN01/Trimpeks | 1 | 800 | PSDF lėšos |
| 7. | Dviejų durų spintų komplektas (12 vnt. kompl.) | 1 | 1 789 | PSDF lėšos |
| 8. | Dviejų durų spintų komplektas (12 vnt. kompl.) | 1 | 2 175 | SPEC lėšos |
| 9. | PCAD2 stacionarus kompiuteris HP ProDesk405G8 | 4 | 4379 | PSDF lėšos |
|  | **Iš viso:** | **8** | **76 419** |  |

**VI SKYRIUS**

**PARAMOS IR FINANSAVIMO GAVIMAS PER 2021 METUS**

**INFORMACIJA APIE PER ATASKAITINĮ LAIKOTARPĮ GAUTĄ FINANSINĘ IR NEFINANSINĘ PARAMĄ IR APIE PARAMOS PANAUDOJIMĄ PER ATASKAITINĮ LAIKOTARPĮ**

*12 lentelė*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Paramos rūšis | | Gautos paramos likutis ataskaitinio laikotarpio pradžioje | Per ataskaitinį laikotarpį | | | | | Paramos likutis ataskaitinio laikotarpio pabaigoje |
| Gauta | Pergrupuota į kitą paramos rūšį | Sunaudota subjekto veikloje | Perduota kitiems viešojo sektoriaus subjektams | Perduota ne viešojo sektoriaus subjektams |
| 1 | 2 | | 3 | ~~4~~ | 5 |  | 7 | 8 | 9 |
| 1. | Pinigais | | 9186,41 | 1825,49 |  |  |  |  | 11011,90 |
| 2. | Turtu, išskyrus pinigus | |  |  |  |  |  |  |  |
| 3. | Paslaugomis | |  |  |  |  |  |  |  |
| 4. | Turto panauda | |  |  |  |  |  |  |  |
| 5. | Iš viso | | 9186,41 | 1825,49 |  | 0,00 |  |  | 11011,90 |
|  |  |  | | |  |  |  |  |  |
|  |  | | | | | | | | |
|  |
|  |
|  |  |  |  |  |  |  |  |  |  |

**FINANSAVIMO SUMOS PAGAL ŠALTINĮ, TIKSLINĘ PASKIRTĮ IR JŲ POKYČIAI PER ATASKAITINĮ LAIKOTARPĮ**

*13 lentelė*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Finansavimo sumos** | **Finansavimo sumų likutis ataskaitinio laikotarpio pradžioje** |  | | | | | | | | |  |
| Finansavimo sumos (gautos), išskyrus neatlygintinai gautą turtą | Finansavimo sumų pergrupa-vimas | Neatlygin-tinai gautas turtas | Perduota kitiems viešojo sektoriaus subjektams | Finansa-vimo sumų sumažė-jimas dėl turto pardavimo | Finansa-vimo sumų sumažėjimas dėl jų panaudojimo savo veiklai | Finansavimo sumų sumažėjimas dėl jų perdavimo ne viešojo sektoriaus subjektams | Finansavimo sumos (grąžintos) | Finansa-vimo sumų (gautinų) pasikei-timas | **Finansa-vimo sumų likutis ataskai-tinio laikotarpio pabaigoje** |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| 1. | Iš valstybės biudžeto | **231982** | **322805** | **0** | **555180** | **6983** |  | **843315** | **5770** | **0** | **-19122** | **273021** |
| 1.1. | nepiniginiam turtui įsigyti | 231982 | 33175 | 16605 | 555180 | 6983 |  | 551169 | 5770 | 0 |  | 273021 |
| 1.2. | kitoms išlaidoms kompensuoti |  | 289630 | -16605 |  |  |  | 292147 |  | 0 | -19122 | 0 |
| 2. | Iš savivaldybės biudžeto | **522123** | **49208** | **0** | **0** |  |  | **34794** |  | **0** |  | **536538** |
| 2.1. | nepiniginiam turtui įsigyti | 522123 | 32294 | -133 |  |  |  | 17746 |  | 0 |  | 536538 |
| 2.2. | kitoms išlaidoms kompensuoti | 0 | 16914 | 133 |  |  |  | 17047 |  | 0 |  | 0 |
| 3. | Iš Europos Sąjungos, užsienio valstybių ir tarptautinių organizacijų (finansavimo sumų | **103625** | **7628** |  | **24498** | **589** |  | **50915** |  | **4** |  | **84243** |
| 3.1. | nepiniginiam turtui įsigyti | 103625 |  |  | 24498 | 589 |  | 43291 |  |  |  | 84243 |
| 3.2. | kitoms išlaidoms kompensuoti |  | 7628 |  |  |  |  | 7624 |  | 4 |  | 0 |
| 4. | Iš kitų šaltinių: | **28971** | **184439** |  | **64226** | **0** |  | **244106** |  |  | **9446** | **24084** |
| 4.1. | nepiniginiam turtui įsigyti | 19785 |  |  | 64226 | 0 |  | 70939 |  |  |  | 13072 |
| 4.2. | kitoms išlaidoms kompensuoti | 9186 | 184439 |  |  |  |  | 173167 |  |  | 9446 | 11012 |
| 5. | Iš viso finansavimo sumų | **886701** | **564080** | **0** | **643904** | **7572** |  | **1173131** | **5770** | **4** | **-9676** | **917885** |

**VII SKYRIUS**

**INFORMACIJA APIE ISTAIGOS VADOVĄ, VADOVUI IR KOLEGIALIŲ VALDYMO ORGANŲ NARIAMS IŠMOKĖTĄ DARBO UŽMOKESTĮ**

2021 m. įstaigai vadovavo direktorė Danguolė Kondratenkienė. Įstaigos sąnaudos valdymo išlaidoms (direktoriaus, direktoriaus pavaduotojo medicinai, vyriausiojo buhalterio) darbo užmokestis sudarė 106 372 Eur, t. y. 2,45 proc. visų įstaigos sąnaudų (kartu su „Sodros“ įmokomis iš darbdavio lėšų).

14 lentelėje pateikta informacija apie vadovaujamas pareigas einančių asmenų atlyginimus per 2021 metus (neatskaičius mokesčių ir be darbdavio lėšomis mokamų „Sodros“ įmokų).

*14 lentelė*

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas | Priemokos | Priedai | Premijos | Kitos išmokos\*\* | Iš viso |
| 1 | 2 | 3 | 4 | 5 | 6=1+2+3+4+5 |
| 1. | Direktorius | 47 030 |  |  | 500 | 4 171 | 51 701 |
| 2. | Direktoriaus pavaduotojas medicinai |  |  | 13 680 | 500 |  | 14 180 |
| 3. | Vyriausiasis buhalteris | 36 826 |  | 47 | 500 | 3 118 | 40 491 |

*\*\* Kitas išmokas sudaro: darbo užmokestis už kasmetines atostogas, ligos pašalpa iš darbdavio lėšų.*

VšĮ Rokiškio PASPC 2021 m. veikė kolegialūs valdymo organai – stebėtojų taryba, gydymo ir slaugos tarybos. Kolegialių valdymo organų nariams už veiklą šiuose organuose nėra atlyginama, todėl jokių išmokų 2021 metais nebuvo.

Darbo užmokesčio ar kitų išmokų su viešosios įstaigos dalininkais susijusiems asmenims 2021 metais nebuvo.

**VIII SKYRIUS**

**INFORMACIJA APIE SUDARYTUS REIKŠMINGUS SANDORIUS**

Ataskaitiniu laikotarpiu įstaigos sudaryti reikšmingi sandoriai (jei sandorio vertė viršija 1/20 įstaigos turto vertės, t. y. 86 305 Eur) pateikti 15 lentelėje.

*15 lentelė*

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Sandorio šalis** | | | | **Sandorio objektas** | **Suma, Eur** |
| Pavadinimas | Kodas | Registras | Adresas |
| 1. | UAB ,,Diagnostinės sistemos“ | 122263421 | VĮ Registrų centras | Kalvarijų Sodų 1-oji g. 2, LT-08315 Vilnius | Medicinos laboratorijų teikiamos paslaugos | 90 000,00 |

**IX SKYRIUS**

**2021 M. SIEKTINŲ VEIKLOS UŽDUOČIŲ ĮGYVENDINIMO ATASKAITA**

VšĮ Rokiškio PASPC 2021 m. siektinų veiklos užduočių ataskaita pateikiama pagal Lietuvos Respublikos sveikatos apsaugos ministro 2021 m. rugpjūčio 30 d. įsakymu Nr. V-1964 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinų reikšmių patvirtinimo“ nustatytas reikšmes (16 lentelė).

*16 lentelė. 2021 m. veiklos rezultatų rodikliai*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil. Nr.** | **Veiklos rezultatų vertinimo rodikliai (toliau – rodiklis)** | | **Pirminio lygio asmens sveikatos priežiūros paslaugas teikiančios LNSS viešosios įstaigos** | | **VšĮ Rokiškio PASPC rezultatas 2021 m.** | | | | |
| **Siektina reikšmė** | | **Rezultatas** | | | | |
| **I** | **VEIKLOS FINANSINIŲ REZULTATŲ VERTINIMO RODIKLIAI:** | | | | | | | | |
| 1. | **Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)** | | Būti nenuostolingai | | **88 317** | | | | |
| **Rodiklio reikšmė apskaičiuojama pagal formulę:** Pajamos – sąnaudos | | | | | | | | |
| 2. | **Įstaigos sąnaudų darbo užmokesčiui dalis** | | Valstybės institucijoms skyrus papildomų PSDF biudžeto lėšų asmens sveikatos priežiūros paslaugoms apmokėti ir rekomendavus jas nukreipti sveikatos priežiūros specialistų darbo užmokesčiui didinti, ne mažiau kaip 80 proc. nurodytų lėšų panaudojamos darbo užmokesčiui didinti | | **95,7 proc.** | | | | |
|  | | | | | | | | |
| **Rodiklio reikšmė apskaičiuojama pagal formulę:**  Rodiklis parodo, kokią dalį procentais 2021 m. vidutinio vieno mėnesio darbo užmokesčio fondo augimas (palyginus laikotarpį iki darbo užmokesčio didinimo ir laikotarpį po jo, neįskaitant duomenų apie darbo užmokestį Lietuvos Respublikos teritorijoje paskelbto karantino laikotarpiu, t. y. nuo mėnesio, kurį buvo paskelbtas karantinas, pirmosios dienos iki mėnesio, kurį buvo atšauktas karantinas, paskutinės dienos) sudarė nuo papildomai skirtų Privalomojo sveikatos draudimo fondo (toliau – PSDF) lėšų, kurias buvo rekomenduojama skirti sveikatos priežiūros specialistų darbo užmokesčiui didinti. Rodiklio reikšmė apskaičiuojama pagal formulę: | | | | | | | | |
|  | | DUF11-DUF22 | | | X 100 |  | |  |
|  | | Papildomos lėšos3 | | |  | |  |
| 1 DUF1 – vidutinis vieno mėnesio darbo užmokesčio fondo dydis 2021 m. mėnesiais, kai buvo skirtos papildomos PSDF lėšos. Į šį laikotarpį neįskaičiuojami Lietuvos Respublikos teritorijoje paskelbto karantino laikotarpio duomenys (nuo mėnesio, kurį paskelbtas karantinas, pirmosios dienos iki mėnesio, kurį atšauktas karantinas, paskutinės dienos). Vidutinis vieno mėnesio darbo užmokesčio fondas apskaičiuojamas sudedant šio laikotarpio (neįskaitant karantino laikotarpio) kiekvieno mėnesio darbo užmokesčio fondo sumas ir padalijant jas iš mėnesių (neįskaitant karantino laikotarpio) skaičiaus. | | | | | | | | |
| 2 DUF2 – vidutinis vieno mėnesio darbo užmokesčio fondo dydis 2021 m. mėnesiais, kai nebuvo skirtos papildomos PSDF lėšos. Į šį laikotarpį neįskaičiuojami Lietuvos Respublikos teritorijoje paskelbto karantino laikotarpio duomenys (nuo mėnesio, kurį paskelbtas karantinas, pirmosios dienos iki mėnesio, kurį atšauktas karantinas, paskutinės dienos). Vidutinis vieno mėnesio darbo užmokesčio fondas apskaičiuojamas sudedant šio laikotarpio (neįskaitant karantino laikotarpio) kiekvieno mėnesio darbo užmokesčio fondo sumas ir padalijant jas iš mėnesių (neįskaitant karantino laikotarpio) skaičiaus.  3 Papildomos lėšos – vidutiniškai vienam mėnesiui tenkančios papildomos PSDF lėšos (neįskaitant draudėjų mokamų socialinio draudimo įmokų, kurioms apskaičiuoti naudojamas 2,49 proc. įmokų dydis), kurias rekomenduota nukreipti sveikatos priežiūros specialistų darbo užmokesčiui didinti. Šios lėšos apskaičiuojamos iš papildomai skirtų PSDF lėšų atėmus draudėjų mokamas socialinio draudimo įmokų sumas ir jas padalijus iš mėnesių, kuriems skirtos šios lėšos, skaičiaus. | | | | | | | | |
| 3. | **Įstaigos sąnaudų valdymo išlaidoms dalis** | | Įstaigos sąnaudų valdymo išlaidoms dalis ne daugiau kaip 7,0 proc. | | **3 proc.** | | | | |
| **Rodiklio reikšmė apskaičiuojama pagal formulę:** | | | | | | | | |
|  | Valdymo darbuotojų1 per metus patirtų išlaidų suma2 | | | x 100 proc. | | | | |
|  | Pagrindinės įstaigos veiklos sąnaudos per metus + kitos įstaigos veiklos sąnaudos per metus | | |
| 1 Prie valdymo darbuotojų priskiriami: įstaigos vadovas ir jo pavaduotojai, patarėjai, vyriausieji finansininkai (buhalteriai).  2 Prie valdymo darbuotojų išlaidų priskiriama: darbo užmokestis, prekių ir paslaugų naudojimo išlaidos, darbo vietų įkūrimo, administracinių patalpų išlaikymo (įskaitant ir remontą) sąnaudos, darbdavių socialinės pašalpos, materialiojo ir nematerialiojo turto įsigijimo išlaidos. | | | | | | | | |
| 4. | **Įstaigos finansinių įsipareigojimų dalis nuo metinio įstaigos biudžeto** | | Įsipareigojimų koeficientas ne didesnis kaip 0,10 | | **0,09** | | | | |
|  | | | | | | | | |
| **Rodiklio reikšmė apskaičiuojama pagal formulę:** | | | Įsipareigojimai  Sąnaudos | | | |  | |
| 5. | **Papildomų finansavimo šaltinių pritraukimas** | | ASPĮ per pastaruosius 3 m. yra pasirašiusi bent vieną sutartį dėl dalyvavimo projekte, iš kurio gauna papildomą finansavimą | | 1**.** 2020 m. gegužės 25 d. sutartis KKS-S-25(2020) dėl projekto „*Atsinaujinančių energijos šaltinių diegimas VšĮ Rokiškio pirminės asmens sveikatos priežiūros centre“, įgyvendinta 2021 m..*  *2. Europos Sąjungos struktūrinių fondų ir Valstybės biudžeto lėšomis finansuojamas projektas „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Rokiškio rajone“.*  *3. 2021 m. gruodžio 6 d. sutartis Nr. LT03-2-SAM-K02-003 „Šeimų lankymo, teikiant ankstyvosios intervencijos paslaugas, modelio įdiegimas VšĮ Rokiškio PASPC“* | | | | |
| **Rodiklio reikšmė**: ASPĮ per pastaruosius 3 m. pasirašytos sutartys dėl dalyvavimo projekte, iš kurio gaunamas papildomas finansavimas, turi galioti 2021 m. Projektas, iš kurio ASPĮ gauna papildomą finansavimą, privalo būti skirtas įstaigos infrastruktūros modernizavimui, veiklos ar procesų skaitmenizavimui ar personalo mokymams | | | | | | | | |
| **II** | **VEIKLOS REZULTATŲ VERTINIMO RODIKLIAI:** | | | | | | | | |
| 1. | **Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes** | | ASPĮ teikiamomis asmens sveikatos priežiūros paslaugomis lygis ne mažiau kaip 0,8 balo | | **0,97** | | | | |
| |  |  |  |  |  | | --- | --- | --- | --- | --- | | **Rodiklio reikšmė:** Pacientų pasitenkinimo ASPĮ teikiamomis asmens sveikatos priežiūros paslaugomis lygis apskaičiuojamas pagal formulę:   |  |  |  | | --- | --- | --- | | Pacientų pasitenkinimo ASPĮ teikiamomis asmens sveikatos priežiūros paslaugomis lygis | = | Pacientų, kurie teigiamai įvertino ASPĮ suteiktas paslaugas, skaičius | | Visų apklaustų pacientų skaičius |   ASPĮ užtikrina, kad būtų apklausta bent 10 proc. pacientų arba būtų apklausta reprezentatyvi pacientų skaičiaus imtis (rekomenduojama reprezentatyvios imties dydį nustatyti atsižvelgiant į 5 proc. paklaidą ir naudoti *Paniotto* formulę: n=1/(Δ2 +1/N).  Žymėjimų reikšmės:  n – atvejų skaičius atrankinėje grupėje;  N – generalinė aibė, kurią sudaro unikalių pacientų skaičius. Pacientas skaičiuojamas kaip vienas unikalus vienetas, net jei šiam pacientui konkrečioje sveikatos priežiūros įstaigoje per ataskaitinį laikotarpį buvo suteiktos kelios skirtingos sveikatos priežiūros paslaugos arba kelis kartus ta pati sveikatos priežiūros paslauga.  Δ – paklaidos dydis (0,05). | | | | | | | | | |
| 2. | **Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis** | | Nenustatoma | | **2 skundai/abu nagrinėti (VMA ir Etikos komisijoje) ir pripažinti nepagrįstais** | | | | |
| 3. | **Įstaigoje gautų pagrįstų skundų dalis nuo visų įstaigoje suteiktų asmens sveikatos priežiūros paslaugų skaičiaus per metus pagal sveikatos apsaugos ministro nustatytas paslaugų grupes** | | Nenustatoma | | **0** | | | | |
| 4. | **Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje** | | Suteiktas skaidrios asmens sveikatos priežiūros įstaigos vardas | | **Skaidrios asmens sveikatos priežiūros įstaigos vardas nesuteiktas, nes nepatvirtinta vardo suteikimo tvarka** | | | | |
| **Rodiklis**: ASPĮ, kurių dalininko (savininko) teises ir pareigas įgyvendina Lietuvos Respublikos sveikatos apsaugos ministerija, (toliau – Ministerija) skaidrios asmens sveikatos priežiūros įstaigos vardas suteikiamas vadovaujantis Skaidrios asmens sveikatos priežiūros įstaigos vardo suteikimo tvarko aprašu, patvirtintu Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“, o ASPĮ, kurių savininkė (dalininkė) yra savivaldybė, – ASPĮ dalininko (savininko) nustatyta tvarka. | | | | | | | | |
|  | | | | | | | | |
| 5. | **Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas)** | | 1. ASPĮ, išrašant e. receptus, vaistų sąveikų tikrinimo funkcionalumą naudoja pilna apimtimi; 2. ASPĮ yra IPR IS dalyvis. 3. Ne mažiau kaip 98 proc. visų E063 išrašoma el. būdu 4. Patvirtinta ASPĮ naudojamos informacinės sistemos infrastruktūros saugumo dokumentacija | | **1. Įstaigoje integruota ir naudojama vaistų sąveikų tikrinimo platforma.**  **2. Įstaiga yra IPR IS dalyvis. 2020 m. birželio mėn. sudaryta paslaugų teikimo sutartis Nr. PS-5480(823E)/PS20/06-26 su Registrų centru.**  **3. E063 formų išrašyta 100 proc.**  **4. Neaktualu, nes ESIS IS valdytojas VšĮ Rokiškio rajono ligoninė** | | | | |
|  | **Rodiklio reikšmės:**  **1. „ASPĮ, išrašant e. receptus, vaistų sąveikų tikrinimo funkcionalumas naudojamas visa apimtimi“**:  2021 m. visi ASPĮ vaistai, išrašyti e. recepte, buvo patikrinti dėl galimų vaistų sąveikų.  **2. „ASPĮ yra Išankstinės pacientų registracijos informacinės sistemos (toliau – IPR IS) dalyvis“:** 2021 m. ASPĮ atliktų registracijų per IPR IS ambulatorinėms asmens sveikatos priežiūros paslaugoms skaičius yra didesnis už PSDF biudžeto lėšomis apmokėtų ambulatorinių asmens sveikatos priežiūros paslaugų skaičių.  **3. Ne mažiau kaip 98 proc. visų vakcinacijos įrašų (e. dokumentas Nr. E063 „Vakcinacijos įrašas“) (toliau – E063) išrašoma el. būdu“:**  2021 m. į ESPBI IS pateiktų ir pasirašytų E063 skaičius  2021 m. ASPĮ PSDF biudžeto lėšomis apmokėtų skiepų skaičius x 100 proc.  **4. „Patvirtinta ASPĮ naudojamos informacinės sistemos infrastruktūros saugumo dokumentacija“.** Parengti ir patvirtinti ar 2021 m. atnaujinti sveikatos priežiūros įstaigos tvarkomos informacinės sistemos Duomenų saugos nuostatai, Veiklos tęstinumo valdymo planas, saugaus elektroninės informacijos tvarkymo taisyklės ir naudotojų administravimo taisyklės. | | | | | | | | |
| 6. | **Įstaigoje suteiktų asmens sveikatos priežiūros paslaugų skaičius per ketvirtį ir per metus pagal sveikatos apsaugos ministro nustatytas paslaugų grupes** | | Nenustatoma | | **Paslaugų skaičius per metus pagal specialistus:**  Šeimos gydytojai -26582  Vidaus ligų gydytojai – 16401  Vaikų ligų gydytojai – 9218  Gydytojai ginekologai – 4780  Gydytojai chirurgai – 4153  Gydytojai odontologai – 7293  Ambulatorinės slaugos paslaugos namuose- 5328  GMP paslaugos – 6482 | | | | |
| 7. | **Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal sveikatos apsaugos ministro nustatytas paslaugų grupes** | | Nenustatoma | | 2021 m. gruodžio 10 d. duomenys:  Šeimos gydytojai  pas 58 proc. šeimos gydytojų patekti galima per 7 dienas, 42 proc. – per daugiau kaip 15 dienų;  Vidaus ligų gydytojai  pas 43 proc. – per 7 dienas, 57 proc. – per 15 ir daugiau dienų;  Gydytoją akušerį ginekologą – 100 proc. per 7 dienas;  Gydytoją chirurgą – 100 proc. per 7 dienas;  Gydytojai odontologai  25 proc. per 7 dienas, 75 proc. – per 15 ir daugiau dienų.  Skubiais atvejais pacientai priimami tą pačią dieną. | | | | |
| 8. | **Įstaigoje dirbančių darbuotojų ir etatų skaičius ir įstaigoje suteiktų asmens sveikatos priežiūros paslaugų skaičius per metus** | | Nenustatoma | | Darbuotojų skaičius – 134.  Etatų skaičius – 124,75.  Paslaugų skaičius, iš viso – 129 632. | | | | |
| III. | **PAPILDOMI VEIKLOS REZULTATŲ VERTINIMO RODIKLIAI:** | | | | | | | | |
| 1. | **Kritinis likvidumo rodiklis** | | Ne mažiau kaip 0,8 | | **2,61** | | | | |
| **Rodiklio reikšmė apskaičiuojama pagal formulę:**  LTT  TĮ  Žymėjimų reikšmės:  LTT – ASPĮ likvidaus trumpalaikio turto (išankstiniai mokėjimai, per vienus metus gautinos sumos, trumpalaikės investicijos, pinigai ir pinigų ekvivalentai) vertė (eurais);  TĮ – ASPĮ trumpalaikių įsipareigojimų vertė (eurais). | | | | | | | | |
| 2. | **Konsoliduotų viešųjų pirkimų skaičius** | | Ne mažiau kaip 1 | | **2** | | | | |
| **Konsoliduotas viešasis pirkimas**  – jungtinis dviejų ar daugiau perkančiųjų organizacijų atliekamas prekių, paslaugų ar darbų įsigijimas su pasirinktu (pasirinktais) tiekėju (tiekėjais) sudarant viešojo pirkimo–pardavimo sutartį (sutartis), neatsižvelgiant į tai, ar prekės, paslaugos ar darbai yra skirti viešajam tikslui. | | | | | | | | |

**X SKYRIUS**

**ĮSTAIGOS STRATEGINIO VEIKLOS PLANO VYKDYMAS IR ATEITIES PERSPEKTYVOS**

Rokiškio rajono savivaldybės taryba 2021 m. birželio 25 d. sprendimu Nr. TS-150 patvirtino VšĮ Rokiškio PASPC 2021–2025 metų strateginį veiklos planą. Įgyvendinant strateginius įstaigos tikslus, 2021 m. įstaiga atliko šiuos veiksmus:

1. **Tikslas. Pacientų pagrįstų poreikių užtikrinimas, teikiant sveikatos priežiūros paslaugas.**

1.1 Uždavinys – pacientų poreikių bei pasitenkinimo teikiamomis paslaugomis stebėsena. Šiam uždaviniui pasiekti įstaigoje atliktos 3 pacientų apklausos (VMA); įvertintas pasitenkinimo lygis įstaigos teikiamomis paslaugomis – 0,97 balo (maksimalus balas – 1); kiekviename įstaigos padalinyje įrengtos pacientų apklausos dėžutės, į kurias pacientai raštu gali pateikti savo nuomonę ar pastabas, įstaigos internetinėje svetainėje yra galimybė pareikšti nuomonę apie teiktas paslaugas; dėl epideminės situacijos nebuvo organizuotas susitikimas su pacientų bendruomenėmis dėl paslaugų tobulinimo.

1.2 Uždavinys – sveikatos priežiūros paslaugų prieinamumo didinimas. Šiam uždaviniui pasiekti buvo įgyvendintos priemonės: įdiegtas funkcionalumas prisirašyti įstaigoje nuotoliniu būdu; sudaryta galimybė pacientui registruotis pas įstaigos specialistus IPR sistemos pagalba; galimybė pasirinkti ilgesnės trukmės pas gydytoją laiką; prieinamumo gerinimui įvesta skambučių registracijos sistema; priimtas šeimos gydytojas tik nuotolinių šeimos gydytojo paslaugų teikimui; slaugos specialistams sudaryta galimybė išrašyti vaistus bei medicinines pagalbos priemones pagal jų kompetenciją; visose prevencinių programų pozicijose jų įgyvendinimas išaugo daugiau kaip 10 proc., palyginti su 2020 m. (8 lentelė); slaugos paslaugų namuose teikimo apimtys padidėjo 2,67 karto (7 lentelė); paliatyviosios pagalbos paslaugų teikimas per metus svyravo nuo 3 iki 6 paslaugų gavėjų (suteikta 612 paslaugų); užsibrėžto rodiklio nebuvo pasiekta teikiant diabetu sergantiems slaugos paslaugas. 2021 m. įstaiga, sudarydama sutartį su specializuota laboratorija, išplėtė atliekamų laboratorinių tyrimų spektrą (įvesti tokie tyrimai kaip Helicobacter pylori antigeno nustatymas išmatose, pasėlis iš žaizdų ir pan). Dėl ESIS informacinės sistemos ribotų techninių galimybių nebuvo įdiegta bendravimo su pacientu video nuotoliniu būdu paslauga.

1.3 Uždavinys – sveikatos priežiūros paslaugų kokybės gerinimas. Įgyvendintos šios priemonės: įdiegta neatitikčių, nepageidaujamų įvykių registracijos sistema elektroniniu būdu; vidaus medicinos audito padalinys įgyvendino visas plane numatytas veiklas ir atliko 3 neplaninius patikrinimus; kvalifikacijai kelti numatytas fondas sudarė 7729 eurus, tai sudaro 0,25 proc. nuo DU fondo lėšų; integralios pagalbos specialistų komanda pasipildė 2 slaugytojų padėjėjų pareigybėmis, 1 kineziterapeutu; įsigytas defibriliatorius GMP paslaugoms teikti; Rokiškio rajono savivaldybės visuomenės sveikatos biuras, Rokiškio socialinės paramos centras, Obelių socialinių paslaugų namai bei NVO „Mamų klubas“ tapo partneriais įgyvendinant projektą „Šeimų lankymo, teikiant ankstyvosios intervencijos paslaugas, modelio įdiegimas“; sudaryta trišalė sutartis su Rokiškio rajono savivaldybės administracija ir Rokiškio socialinės paramos centru dėl socialinių paslaugų užtikrinimo teikiant ambulatorines slaugos paslaugas paciento amuose.

1. **Tikslas. Darbuotojų teisėtų lūkesčių įgyvendinimas.**

2.1 Uždavinys – patrauklios darbo aplinkos sukūrimas. Įgyvendintos priemonės: darbuotojai įtraukiami į sprendimų, darbo grupių sudėtį; tobulinta DU motyvacinė sistema, įtraukiant naujus papildomus apmokėjimo rodiklius (pacientų lankymas namuose, geri darbo rezultatai cukriniu diabetu sergantiems pacientams ir pan.); darbo užmokestis per metus išaugo 19,59 proc.; IT atnaujintos 6 darbo vietose; įsigyta 17 mobilių telefonų; GMP padalinyje įsigytos darbo drabužių spintelės bei GMP darbuotojams pasiūti nauji darbo drabužiai; 2021 m. nebuvo atlikta darbuotojų apklausa dėl darbo sąlygų, tą planuojama atlikti 2022 m.

2.2 Uždavinys – žmogiškųjų išteklių planavimas. Įstaigoje nuolat vyksta darbuotojų kaita (pensinio amžiaus darbuotojams pasitraukus, priimami nauji specialistai), 2021 m. priimta daugiau nei 1 jaunas specialistas; mažėjant įstaigą pasirinkusių pacientų skaičiui, kasmet optimizuojamas darbuotojų skaičius; 2021 m. įstaigos struktūra optimizuota, Rokiškio rajono savivaldybės tarybos sprendimu įstaigos struktūroje neliko neveikiančių medicinos punktų.

1. **Tikslas – vadybos ir finansinių metodų tobulinimas, techninės bazės modernizavimas.**

3.1 Uždavinys – vadybos sistemos tolinimas. Įgyvendintos priemonės: įstaigoje parengta ir įgyvendinama vidaus kontrolės sistema, 2021 m. patvirtintas įstaigos strateginis veiklos planas, pasibaigus metams vykdoma strateginių tikslų įgyvendinimo analizė; nuolat atliekamas veiklos procesų tobulinimas pagal VMA rekomendacijas, sudaryta darbo grupė įstaigai akredituoti, tačiau dėl didelio šeimos gydytojų darbo krūvio, nespėta pasirengti įstaigos akreditavimui, planuojama šį procesą tęsti 2022 m.

3.2 Uždavinys – finansinių rodiklių gerinimas. Įgyvendintos priemonės: įstaigos finansiniai ištekliai nuolat analizuojami, kiek įmanoma, sąnaudos optimizuojamos; Rokiškio savivaldybės biudžeto lėšomis atnaujintas Rokiškio poliklinikos šalto vandens įvadas, įstaigos lėšomis – karšto vandens įvadas; Klimato kaitos programos ir Rokiškio savivaldybės biudžeto lėšomis įrengta saulės elektrinė ant Rokiškio poliklinikos stogo; įstaiga 2021 m. dalyvavo 3-juose projektuose.

3.3 Uždavinys – įstaigos techninės būklės gerinimas. 2021 m. atlikti rūdžių šalinimo darbai 2 lengviesiems automobiliams, kitų automobilių techniniam remontui panaudota 19 896 eurai; atlikti remonto darbai: Rokiškio poliklinikos pastato stogelių remontas, perdažytas Rokiškio poliklinikos vaikų konsultacijos tambūras, Juodupės ambulatorijos laiptų remontas; sutvarkyti, atnaujinti Rokiškio poliklinikos ir Pandėlio ambulatorijos kiemai (apželdinimas).

3.4 Uždavinys – korupcijos prevencijos plėtra. 2021 m. tikslintas įstaigos Korupcijos prevencijos planas 2020–2022 metams pagal Lietuvos Respublikos sveikatos apsaugos ministro patvirtintą šakinės korupcijos prevencijos sveikatos priežiūros sistemoje 2020–2022 metų programą. Įgyvendinta 99 proc. plane numatytų veiklų: paviešinti įstaigoje vykdomų pirkimų vertinimo rodikliai; kasmet daugėja per CPO nupirktų prekių ir paslaugų skaičius; per CPO perkami visi įstaigos veiklai naudojami vaistai, kurie įtraukti į CPO elektroninį katalogą; atliekami konsoliduoti pirkimai; pacientui įstaigoje suteiktos mokamos paslaugos (priemokos) suvedamos į Valstybinės ligonių kasos administruojamą sistemą (Sveidra); įstaigoje vykdyti mokymai atsparumo (nepakantumo) korupcijai tema (organizatorius – VšĮ Lietuvos savivaldybių asociacijos mokymo ir konsultavimo centras) ir t. t.

VšĮ Rokiškio PASPC savo veikloje pasižymi aukšta darbuotojų kompetencija, noru siekti bendrų įstaigos rezultatų, aukštu savo profesijos svarbos suvokimu ir atsakomybe, šiuolaikišku darbo vietų įrengimu, nuolat augančiu dokumentų pateikiamų į ESPBI IS skaičiumi.

Įstaiga 2021 metais susidūrė su šiais sunkumais: netobula E. sveikatos informacinė sistema, kuri nuolat trikdo ir sunkina specialistų darbą; ženkliai padidėjęs darbo krūvis dėl COVID-19 (koronaviruso) infekcijos valdymo priemonių įgyvendinimo: darbuotojai, šalia kasdieninių savo pareigų, skiepijo, testavo gyventojus, gydytojai aptarnavo sergančius COVID-19 infekcija bei su jais kontaktavusius pacientus; neįdiegta kokybės vadybos sistema.

2022 m. planuojama didinti sveikatos priežiūros paslaugų kokybę ir prieinamumą, plečiant slaugos paslaugų paciento namuose teikimo apimtis, paliatyviosios pagalbos teikimą, sergančių cukriniu diabetu slaugos paslaugas, prevencinių programų įgyvendinimo augimą. Planuojama optimizuoti įstaigos darbuotojų skaičių bei priimti naujų darbuotojų pagal plečiamų paslaugų specifiką. Planuojama keisti įstaigoje naudojamą informacinę sistemą ESIS, kuri netenkina darbuotojų poreikių. 2022 m. pradedamas įgyventi projektas „Šeimų lankymo, teikiant ankstyvosios intervencijos paslaugas, modelio įdiegimas“, kurio metu bus diegiamas naujas, modernus slaugos modelis. Įstaiga rengiasi dalyvauti sveikatos sistemos pertvarkos projekte, taip pat prijungti VšĮ Rokiškio psichikos sveikatos centrą.

Planuojama ir toliau bendradarbiauti su socialiniais partneriais: VšĮ Rokiškio rajono ligonine (bendri pasitarimai, seminarai, projektai), Rokiškio visuomenės sveikatos biuru (bendri renginiai, projektai), Rokiškio socialinės paramos centru (bendradarbiavimas teikiant paslaugas), nevyriausybinėmis organizacijomis. Informacija sveikatinimo temomis bus nuolat publikuojama vietos žiniasklaidoje.

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO 2021 METŲ VEIKLOS ATASKAITAI“ AIŠKINAMASIS RAŠTAS**

**Sprendimo projekto tikslai ir uždaviniai.**

Šiuo sprendimu teikiama tvirtinti viešosios įstaigos Rokiškio pirminės asmens sveikatos priežiūros centro 2021 metų veiklos ataskaita įstaigos steigėjui (Rokiškio rajono savivaldybės tarybai) Lietuvos Respublikos viešųjų įstaigų įstatymo, Lietuvos Respublikos sveikatos priežiūros įstaigų įstatymo, Lietuvos Respublikos Vyriausybės nutarimo „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“, įstaigos įstatų nustatyta tvarka.

**Teisinio reguliavimo nuostatos.**

Lietuvos Respublikos Viešųjų įstaigų įstatymas, Lietuvos Respublikos sveikatos priežiūros įstaigų įstatymas, Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos Vyriausybės 2019-02-13 nutarimas Nr. 135 „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“, viešosios įstaigos Rokiškio pirminės asmens sveikatos priežiūros centro įstatai, patvirtinti Rokiškio rajono savivaldybės tarybos 2020-10-30 sprendimu Nr. TS-261 (redakcija 2020-11-11).

**Sprendimo projekto esmė**.

Lietuvos Respublikos vietos savivaldos įstatymo 16 straipsnio 2 dalies 19 punkte numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Rajono tarybai teikiama 2021 metų VšĮ Rokiškio pirminės asmens sveikatos priežiūros centro veiklos ataskaita.

Lietuvos Respublikos viešųjų įstaigų įstatymas reglamentuoja viešosios įstaigos atskaitomybę įstaigos dalininkui pateikiant praėjusių metų finansinių ataskaitų rinkinį ir įstaigos veiklos ataskaitą. VšĮ Rokiškio pirminės asmens sveikatos priežiūros centro steigėjas ir vienintelis dalininkas – Rokiškio rajono savivaldybės taryba.

Rokiškio rajono savivaldybės tarybai teikiama 2021 metų VšĮ Rokiškio pirminės asmens sveikatos priežiūros centro veiklos ataskaita.

2021 m. įstaiga dirbo Covid-19 pandemijos sąlygomis. Įstaiga įsijungė ir organizavo masinį gyventojų skiepijimą nuo Covid-19 infekcijos, užtikrino Mobilaus punkto darbą, organizavo kitus su pandemijos valdymu susijusius veiksmus, dėl masinio gyventojų sirgimo (ypač lapkričio – vasario mėn.) išaugo eilės pas gydytojus, kas pablogino kitų sveikatos priežiūros paslaugų prieinamumą.

Nors ir sudėtingi buvo 2021 m., įstaiga metus baigė teigiamu finansiniu rezultatu (+88 317 Eur). 2021 m. pagrindinės įstaigos pajamos sudarė 4 517 260 eurų, iš Privalomojo sveikatos draudimo fondo pervesti 3 061 738 eurai eurų, pagrindinės veiklos sąnaudos sudarė – 4 428 345 eurus. Įstaiga per 2021 m. darbo užmokesčiui ir socialiniam draudimui skyrė 70,13 proc. visų įstaigos sąnaudų arba 98,07 proc. nuo iš PSDF biudžeto uždirbtų pajamų.

2021 m. įstaigoje vykdyti šie projektai:

2021 m. tęsiamas Europos Sąjungos struktūrinių fondų ir Valstybės biudžeto lėšomis finansuojamas projektas Nr. 08.4.2-ESFA-R-615-51-0004 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Rokiškio rajone“. Projekto metu vykdoma tuberkulioze (toliau – TB) sergančių pacientų ambulatorinio gydymo stebėsena, ambulatorinis gydymas, pacientų ir jų šeimos narių informavimas apie grėsmes sveikatai nutraukus gydymą. Besigydantys pacientai skatinami socialinėmis priemonėmis (maisto talonais), siekiant, kad pacientai nenutrauktų gydymo bei reguliariai vartotų antituberkuliozinius vaistus. 2021 m. projekto metu gydyti 4 pacientai, išdalinti 48 maisto talonai. Nuo projekto įgyvendinimo pradžios 17 baigtų gydyti pacientų.

2021 m. tęsiamas Klimato kaitos programos lėšomis finansuojamas projektas „Atsinaujinančių elektros energijos šaltinių diegimas VšĮ Rokiškio pirminės asmens sveikatos priežiūros centre“. Projekto vertė 41928,90 Eur, iš jų valstybės biudžeto lėšos – 33 969,07 eurai, savivaldybės biudžeto prisidėjimas – 8426,83 eurai. Projekto metu įrengta saulės elektrinė ant Rokiškio poliklinikos stogo (adresu Juodupės g. 1A, Rokiškis), kuri pradėjo funkcionuoti 2021 m. birželio mėnesį.

2021 m. gruodžio 6 d. pasirašyta sutartis dėl 2014-2021 m. Europos ekonominės erdvės finansinio mechanizmo programos „Sveikata“ lėšomis finansuojamo projekto Nr. LT03-2-SAM-K02-003 „Šeimų lankymo, teikiant ankstyvosios intervencijos paslaugas, modelio įdiegimas“. Projekto biudžetas 80 625 eurai. Projektas bus įgyvendinamas nuo 2022 m.

Kiti 2021 m. VšĮ Rokiškio PASPC atlikti darbai: įsigytas modernus defibriliatorius GMP paslaugų teikimui už 24 599,00 eurų (savivaldybės biudžeto lėšos – 24 000,00 eurų); Rokiškio poliklinikoje atnaujintos šalto ir karšto vandens įvadinės sistemos – 2 960,00 eurų; remontuoti Juodupės ambulatorijos laiptai – 2 000,00 eurų; atliktas einamasis Rokiškio poliklinikos įėjimo stogelių remontas – 1 901,00 eurų; atliktas visų padalinių elektros varžų matavimas – 497,95 eurų; prie Rokiškio poliklinikos įrengti vėliavų stovai; pertvarkytas Pandėlio ambulatorijos kiemo apželdinimas; Pandėlio ambulatorijoje įrengta apsauginė žaliuzės užuolaida registratūros saugumui užtikrinti; įrengtos pacientų drabužių spintelės Rokiškio poliklinikoje – 12 vnt.; GMP padalinyje įsigytos drabužių spintelės darbuotojų darbo drabužiams – 12 vnt. ir kt.

**Laukiami rezultatai.**

Viešosios įstaigos veiklos ataskaita yra viešas dokumentas. Patvirtintos ataskaitos bus viešinamos įstaigos internetinėje svetainėje, su šia ataskaita galės susipažinti visi gyventojai. Veiklos ataskaitoje pateikiama informacija apie pagrindinius įstaigos veiklos rezultatus, planus, darbuotojų skaičių, įstaigos įsigytą turtą, sudarytus reikšmingus sandorius ir pan.

**Finansavimo šaltiniai ir lėšų poreikis.**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**.

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Direktorė Danguolė Kondratenkienė